# อิลสลิก
ฑิฆัมพร เวชไทยสงค์ (เกิด 28 พฤศจิกายน พ.ศ. 2529) หรือเป็นที่รู้จักในชื่อ อิลสลิก  เป็นแร็ปเปอร์ นักแต่งเพลง และนักร้องชาวไทยผู้มีอิทธิพลอย่างสูงในวงการฮิปฮอปของประเทศไทย โดยเฉพาะในสายเพลงใต้ดิน เขาเริ่มต้นเส้นทางดนตรีตั้งแต่อายุ 17 ปี ด้วยแรงบันดาลใจจากวัฒนธรรมฮิปฮอปตะวันตกผสมผสานกับรากวัฒนธรรมภาคเหนือ โดยเลือกใช้สำเนียงคำเมืองในบทเพลงของตนอย่างเป็นเอกลักษณ์ จุดเปลี่ยนสำคัญในชีวิตของเขาคือการคว้ารางวัลชนะเลิศจากเวทีแข่งขัน เอสอีเอ ออดิโอแบตเทิล วอลลุม 2 ใน พ.ศ. 2551 ซึ่งเป็นการเปิดตัวสู่สายตาสาธารณชน และทำให้ชื่อของอิลสลิกเริ่มเป็นที่รู้จักในวงกว้าง

อิลสลิกได้ปล่อยผลงานเพลงอย่างต่อเนื่องทั้งในรูปแบบมิกซ์เทปและซิงเกิล โดยยังคงรักษาแนวทางเพลงฮิปฮอปที่มีความเป็นเอกลักษณ์และสะท้อนความจริงในชีวิตผ่านเนื้อเพลงของตนเอง ทำให้เพลงของเขาได้รับความนิยมอย่างต่อเนื่อง เพลงที่ได้รับความนิยมอย่างสูง ได้แก่ "รักเมียที่สุดในโลก", "เอ็ม-เล็ก", "ดาวค้างฟ้า" และ "ถ้าหากโลกนี้ไม่มีดวงจันทร์" รวมถึงผลงานในช่วงหลังอย่าง "ถ้าเธอต้องเลือก", "คำ ๆ เดียว" (ร้องร่วมกับลิลลี่), "กลัวเครื่องบิน" (ร้องร่วมกับปาล์มมี่) และ "พิพิธภัณฑ์" ซึ่งสามารถทำยอดรับชมในแพลตฟอร์มยูทูบเกินร้อยล้านครั้ง เขายังเคยร่วมงานกับศิลปินชื่อที่มีชื่อเสียงมากมาย อาทิ ฟักกลิ้งฮีโร่, สุนทรี เวชานนท์, อภิวัฒน์ พงษ์วาท, ปาล์มมี่ และเกตุเสพย์สวัสดิ์ ปาลกะวงศ์ ณ อยุธยา ทั้งยังเคยเป็นสมาชิกกลุ่มฮิปฮอป "ทีมแบงก์บาท" ร่วมกับไทยคูณ วงดนตรีฮิปฮอป ก่อนจะออกมาทำงานเดี่ยว ขณะเดียวกันอิลสลิกได้ออกอัลบั้มแรกและอัลบั้มเดียวของเขา โนอะพอโลจีส์ ใน พ.ศ. 2557

อิลสลิกเป็นศิลปินอิสระที่ไม่มีสังกัดค่ายเพลงใด ๆ ซึ่งเขาเลือกที่จะยืนหยัดบนเส้นทางนี้ด้วยเหตุผลที่ไม่ต้องการถูกจำกัดหรือกักขังความเป็นตัวเองในกรอบของค่ายเพลง ความสม่ำเสมอในการผลิตผลงาน การยึดมั่นในแนวทาง และการตอบรับอย่างล้นหลามจากผู้ฟัง ทำให้อิลสลิกกลายเป็นหนึ่งในบุคคลต้นแบบของศิลปินรุ่นใหม่ในวงการฮิปฮอปไทย แม้จะมีข้อขัดแย้งหรือคำวิจารณ์ที่เกิดขึ้นในบางช่วงของชีวิต แต่เขายังคงยืนหยัดในความเชื่อและแนวทางของตนเองอย่างไม่หวั่นไหว ปัจจุบันอิลสลิกยังคงสร้างสรรค์ผลงานดนตรีที่มีความหมายต่อผู้ฟังจำนวนมาก และได้รับการยอมรับอย่างกว้างขวางในฐานะศิลปินฮิปฮอปที่ทรงอิทธิพลที่สุดคนหนึ่งของประเทศไทย

 ประวัติ 
เริ่มแรกอิลสลิกเริ่มมีชื่อเสียงจากการแข่ง Battle จนกระทั่งปี พ.ศ. 2551 อิลสลิกได้แชมป์ SEA Audio Battle Vol.2 และต่อมาประมาณปี พ.ศ. 2553 เพลงของอิลสลิกก็กลายเริ่มเป็นที่รู้จักอย่างกว้างขวางมากขึ้น  เช่น "รักเมียที่สุดในโลก" และ "M-LEG"

อิลสลิกเป็นนักร้องแร็ปที่ร้องเพลงแร็ปแนวสโลว์แจม (Slow jam) และแนวป็อปฮิปฮอป ผลงานเพลงที่เขาได้แต่งส่วนใหญ่เป็นมิกซ์เทป เขาเป็นผู้ที่มีความสนใจในดนตรีฮิปฮอปในช่วงมัธยม โดยเขาเริ่มทำผลงานเพลงตั้งแต่เขาอายุ 17 ปี และได้เข้าแข่งขันประกวดจนได้แชมป์ SEA Audio Battle vol.2 ในปี พ.ศ. 2551 นอกจากนี้ เขายังเป็นนักร้องคนหนึ่งที่มีสำเนียงการร้องเป็นเอกลักษณ์ นั่นคือมีสำเนียงการร้องเป็นสำเนียงแบบคำเมือง โดยอิลสลิกมี จรัล มโนเพ็ชร ศิลปินภาคเหนือที่อิลสลิกเคารพนับถือเป็นครูเพลงตัวเอง ในยุคแรกๆเขาทำเพลงภายใต้สังกัดกับค่ายอิสระ Nefhole ของ NUKIE P ก่อนที่จะมารวมเป็น Teambangbath ในภายหลังจากเจอ KK Thaikoon 

อิลสลิกได้ทำเพลงออกมามากมาย ซึ่งมีหลายเพลงที่มียอดผู้ชมในยูทูปสูงมาก เช่น เพลงรักเมียที่สุดในโลก ,ใจร้าย , M-LEG , จูบ , ถ้าเธอต้องเลือก , กำลังจะ เป็นต้น อิลสลิกเคยร่วมกลุ่มกับเพื่อนวง Thaikoon, 101 Town, NUKIE P,DJ Hungry, Thaiblood ทำเพลงร่วมกันในนามของ Teambangbath แต่สุดท้ายทั้งอิลสลิกมีปัญหากันกับ 101 town นอกจากนี้ยังมีประเด็นที่ Big P ผู้จัดการวง Thaikoon ขโมยเพจของอิลสลิก ต่อมาเขาผันตัวไปเปิดช่องของตัวเองในยูทูบนั้นคือ Illslick thelegandary 

เขายังเคยร่วมงานกับน้าเน็ก และยังได้ร่วมงานกับศิลปินอื่นอีกมากมาย เช่น ฟักกลิ้งฮีโร่, สุนทรี เวชชานนท์, โอ้ เสกสรรค์, พิทวัส พฤกษกิจ, ปาล์มมี่, หนึ่ง ETC, DM Thaiblood ฯลฯ

เขาเคยมีเรื่องกระทบกระทั่งกับศิลปินและประเด็นวิจารณ์หลายเรื่อง แรกๆได้เขียนเพลงเพื่อด่าแฟนเก่าซึ่งเป็นชาวมุสลิมและเพราะเหตุนั้นเองที่ทำให้เรื่องนี้กลายเป็นสีสันของวงการฮิปฮอปไทยท่ามกลางความเงียบเหงาของวงการในเวลานั้น ทั้งเรื่องทะเลาะกับ 101 town, ฮิปฮอป P9D ที่ฟัดกันไปกันมาอย่างยาวนานตั้งแต่เรื่องของดราม่าเพลง  จนขนาดชาวฮิปฮอปบางส่วนร่วมกันสร้างเพจเฟชบุ๊ค Diss illslick ตามมาด้วยเรื่องที่ผู้จัดการวง Big P หนึ่งในสมาชิก วง Thaikoon ขโมยเพจของอิสลิก และล่าสุดอิลสลิกเองก็ได้มีปัญหากับศิลปินนาม Meyou โดยทาง Meyou ได้นำผลงานเพลง "M-Leg" และ "ใจร้าย" ของอิลสลิกไปรีมิกซ์ใหม่ จนทำให้อิลสลิกและน้องของเขา DM หรือ Dynamite (อดีต 1 ใน สมาชิก Thaiblood) ตั้งใจจะฟ้องเอาเรื่องกับทาง Meyou จนทำให้เรื่องนี้กลายเป็นประเด็นใหญ่ในวงการอยู่พักนึง และหลังจากเหตุการณ์นั้นไม่นานนักอิลสลิกก็ได้ทำการปล่อยเพลง "Set Zero" ออกมาจนทำให้เรื่องนี้กลับมาเป็นประเด็นอีกครั้ง จนทำให้ทาง Meyou ต้องออกมาขอโทษและลบเพลงดังกล่าวออกจากช่องยูทูบของตัวเองไป

อิลสลิกได้ออกจำหน่ายอัลบั้ม โนอะพอโลจีส์ (No Apologies) เมื่อวันที่ 24 มีนาคม พ.ศ. 2557ข้อมูลอัลบั้ม No Apologies

 รางวัล 
 ปี รางวัล สาขาที่เข้าชิง จากผลงาน ผลการตัดสิน 2565โทตี้มิวสิกอวอร์ดส์ 2021 อัลบั้มแห่งปี หัวเราะใส่ฉัน  เพลงศิลปินชายยอดนิยม  2566 โทตี้มิวสิกอวอร์ดส์ 2022 เพลงยอดนิยมแห่งปี พิพิธภัณฑ์  เพลงศิลปินชายยอดนิยมแห่งปี